**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

Rīga, Brīvības iela 55, 406.telpa, plkst.14:30

Rīgā, 2015. gada 29.septembrī Nr.11

Sēdi vada: Elīna Rožulapa - padomes vadītāja;

Sēdē piedalās

padomes locekļi: Valdis Birkavs; Zigmārs Brunavs; Normunds Grinbergs; Ināra Laube; Gints Miķelsons; Jānis Rāzna; Mārtiņš Straume; Jānis Libkovskis; Jānis Šiliņš; Leonīds Jākabsons; Gunārs Valinks; Jānis Uzulēns – BDCC; Renārs Špade – Ekonomikas ministrijas (EM) Būvniecības politikas nodaļas vadītājs.

Uzaicinātās

personas: Mārtiņš Auders – EM Būvniecības un mājokļu politikas departamenta direktora vietnieks;

Dainis Ģēģers - LSGUTIS BS SC vadītājs;

Gretere Ieva - Latvijas Celtnieku arodbiedrības priekšsēdētāja vietniece;

Dunskis Mārtiņš - Latvijas Celtnieku arodbiedrība

Mickeviča Nataļja - Latvijas Brīvo arodbiedrību savienība

Pakrastiņš Leonīds - RTU

Vītols Jānis - Latvijas Kartogrāfu un ģeodēzistu asociācija;

Brigita Ķirule-Vīksne – EM Būvniecības politikas nodaļas vecākā eksperte;

Soida Santa – EM Sistēmu pārvaldības nodaļas vadītāja;

Fomina Kristīne – EM Sistēmu pārvaldības nodaļas juriskonsulte.

Sēdē nepiedalās

padomes locekļi: Kaspars Bondars; Pēteris Dzirkals; Ivars Geidāns; Aldis Lapiņš; Jurijs Spiridonovs; Ingūna Urtāne; Jurijs Strods; Tālivaldis Vectirāns.

Protokolē: Inese Rostoka – EM Būvniecības politikas nodaļas vecākā eksperte

Darba kārtība:

1. Par būvniecības speciālistu kompetences novērtēšanu un patstāvīgās prakses uzraudzību siltuma, aukstuma, gāzes un ūdens tehnoloģijas nozarēs eksāmena un tālākizglītības tēmām.
2. Par Ģeodēzisko darbu uzraudzības kārtību būvniecībā.

1. Latvijas brīvo arodbiedrību savienības ziņojums par solidārās atbildības principu būvniecībā.
2. Citi jautājumi:

4.1. par Būvniecības valsts kontroles birojakompetences paplašināšanas nepieciešamību;

4.2. par būvkomersantu klasifikāciju.

|  |  |  |
| --- | --- | --- |
|  | Sēdi sāk 14:35 |  |

**1.§**

**Par būvniecības speciālistu kompetences novērtēšanu un patstāvīgās prakses uzraudzību siltuma, aukstuma, gāzes un ūdens tehnoloģijas nozarēs eksāmena un tālākizglītības tēmām.**

--------------------------------------------------------------------------------------------------

**Ziņo:** Dainis Ģēģers

Informē par LSGUTIS sertifikācijas kārtību.

Sertifikāts tiek izsniegts ja tiek uzrādīts normatīvajos aktos noteiktais izglītības dokuments – Diploms par attiecīga līmeņa augstākās izglītības ieguvi un dokuments par profesionālās pilnveides programmu apgūšanu, kā arī ir izpildīti visi pārējie kritēriji.

Sertificēto speciālistu reģistrācija BIS sistēmā notiek ļoti lēni, tāpēc Sertifikācijas centrs ir aicinājis speciālistus līdz š.g. 1.novembrim reģistrēties, lai uzturētu savus sertifikātus.

Tiem speciālistiem, kam atbilstoši Būvniecības likumā noteiktajam, sertifikāta derīgums beigsies 2020.gada 31.decembrī un kuri būs ieguvuši atbilstošu izglītību, sertifikāts no terminētā tiks pārreģistrēts uz beztermiņa.

Problēmas, kas ir novērotas sertifikācijas procesā un kuru novēršanai būtu nepieciešamas izmaiņas sertificēšanas procesu regulējošajos normatīvajos aktos:

1. Speciālists ieguvis profesionālo izglītību, strādā profesijā un neklātienē augstskolā papildus izglītojas, lai iegūtu nākamā līmeņa izglītību– priekšlikums samazināt pirmssertificēšanās prakses ilgumu.

Būvniecības padome atbalsta priekšlikumu, norādot, to nevar attiecināt uz studentiem, kas pēc vidusskolas beigšanas strādā būvniecībā.

1. Iebilst pret vienu sertifikātu - siltumapgādes, ventilācijas, rekuperācijas un aukstumapgādes sistēmu projektēšanā, jo aukstumapgādes sistēmu projektēšanana pēc savas būtības atšķirās no pārējām.

Būvniecības padome atbalsta nepieciešamību veikt grozījumus Būvspeciālistu kompetences novērtēšanas un patstāvīgās prakses uzraudzības noteikumos

**Nolemj:** Sertificējošām institūcijām apkopot priekšlikumus grozījumiem Būvspeciālistu kompetences novērtēšanas un patstāvīgās prakses uzraudzības noteikumos (MK noteikumi Nr.610) un divu nedēļu laikā iesniegt LBP sekretariātam.

.

**2.§**

**Par ģeodēzisko darbu uzraudzības kārtību būvniecībā**

-----------------------------------------------------------------------------------------------------**Ziņo:** Jānis Vītols

1. **Vai ģeodēziskos darbus būvniecībā vajadzētu izdalīt kā atsevišķu sertifikātu, vai saglabāt pie topogrāfiskās uzmērīšanas?**

Priekšlikums dalīt sertifikātus divu līmeņu sertifikātos:

zemākais – sertifikāts topogrāfijā (var veikt izpilduzmērījumus);

augstākais – sertifikāts topogrāfijā un ģeodēziskajos darbos (var nospraust trasi). Ģeodēziskie darbi - topogrāfiskie darbi, inženierģeodēziskie darbi, ģeodēzisko tīklu ierīkošanas darbi.

1. **Kurai valsts institūcijai vajadzētu pārraudzīt ģeodēziskos darbus būvniecībā?** (valstiskā pārraudzība sertifikācijas institūcijas lēmumu apstrīdēšanas ietvaros)

Šobrīd pārrauga Aizsardzības ministrija, bet tā vairāk specializējas uz ADTI (augstas detalizācijas topogrāfiskā informācija) , Tieslietu ministrija atbild par kadastrālo uzmērīšanu, ģeodēziskie darbus vairāk attiecas uz Ekonomikas ministriju, jo tā ir zemes ierīcība.

Padomes viedoklis: nav nepieciešams Ekonomikas ministriju norādīt kā apstrīdēšanas iestādi sertifikācijas iestādes lēmumu apstrīdēšanai attiecībā uz ģeodēzisko darbu sertifikātiem būvniecības jomā, jo tā tiktu pārāk sadrumstalota lēmumu apstrīdēšanas kārtība. Ja Tieslietu ministrija deleģē funkciju, tai jābūt atbildīgajai institūcijai. Gadījumos, kad ministrijai pietrūkst kompetences, tā lēmumu var pieņemt sadarbībā ar kompetentāku institūciju: Aizsardzības ministriju, Ekonomikas ministriju vai citu iestādi.

Ekonomikas ministrijas viedoklis: atbilstoši Valsts pārvaldes iekārtas likumā noteiktajam, valsts iestādes sadarbojas savā starpā atbilstoši to kompetencei un nav nepieciešams izdalīt atsevišķi lēmumu apstrīdēšanu par ģeodēzisko darbu sertifikātiem būvniecības jomā.

**Nolemj:** 1. Atbalstīt sertifikātu dalīšanu divu līmeņu sertifikātos (sertifikāts topogrāfijā un sertifikāts topogrāfijā un ģeodēzijā), papildus sagatavojot informāciju par to, kādus darbus katrs speciālists var veikt, lai nodrošinātu, ka būvnieki pieaicina speciālistus ar attiecīgā līmeņa sertifikātu.

2. Saglabāt līdzšinējo lēmumu apstrīdēšanas modeli un uzraudzības kārtību ģeodēziskajiem darbiem būvniecībā, nepieciešamības gadījumā Ekonomikas ministriju, tās kompetences ietvaros, pieaicinot lēmumu pieņemšanas procesā.

**3.§**

**Latvijas brīvo arodbiedrību savienības ziņojums**

**par solidārās atbildības principu būvniecībā**

--------------------------------------------------------------------------------------------------

**Ziņo:** Nataļja Mickeviča

Solidārā atbildība būvniecībā ir visu iesaistīto pušu līdzatbildība par to, lai būvniecībā strādājošie, visā ķēdes posmā sākot no pasūtītāj un ģenerāluzņēmēja, beidzot ar apakšuzņēmējiem, varētu saņemt visas darba līgumā noteiktās garantijas (darba algu, nodokļu nomaksu, sociālās garantijas utt.). Publiskā iepirkuma direktīva, kā vienu no risinājumiem, lai aizstāvētu darbiniekus, piedāvā ieviest sociālo atbildību

Prezentācija pielikumā, tiek pētīta Norvēģijas, Vācijas , Beļģijas u.c. valstu pieredze un Eiropas Savienības direktīvas.

Padomes priekšlikumi:

* Ieviest līdzatbildību (solidāro atbildību) visā ķēdē, sākot ar pasūtītāju un iekļaujot visus apakšuzņēmēju līmeņus, jo valsts un pašvaldības bieži aizkavē maksājumus;
* Limitēt apakšuzņēmēju skaitu līdz - 3, 4, lielāks skaits jāsaskaņo ar pasūtītāju.

**Nolemj:** Konceptuāli atbalstīt līdzatbildības principa ieviešanu tiesību aktos nosakot to visā būvniecības procesā iesaistīto ķēdes garumā no pasūtītāja līdz apakšuzņēmējam un nosakot ķēdes ierobežošanu.

**4.§**

**Citi jautājumi**

--------------------------------------------------------------------------------------------------

4.1. par Būvniecības valsts kontroles birojakompetences paplašināšanas nepieciešamību (E.Rožulapa)

**Nolemj:**  Būvniecības padomes locekļiem izteikt savu viedokli rakstiski par šo jautājumu līdz 20.oktobrim nosūtot elektroniski uz LBP sekretariātu.

* 1. par būvkomersantu klasifikāciju (B.Ķirule-Vīksne).

Prezentē būvkomersantu klasifikācijas pirmo redakciju. Padomes locekļiem ir jautājumi un neskaidrības, tāpēc ierosina veidot Darba grupu, lai vienotos par būvkomersantu klasifikācijas kritērijiem un robežvērtībām. Darba grupā iesaistot tos, kurus šī klasifikācija skars.

**Nolemj:** LBP elektroniski izsūtīt prezentāciju ar aicinājumu piedalīties Darba grupā par būvkomersantu klasifikāciju un saites uz informatīvajām bāzēm no kurām ņemta informācija.

* 1. Ekonomikas ministrijas informācija par aktuālāko ministrijas darbā.
* Vispārīgos būvnoteikumos padomes priekšlikumi iestrādāti, izsūtīti saskaņošanai, saņemti iebildumi, tiks rīkota starpministriju saskaņošanas sanāksme;
* Iepirkums. Padomē nolemtie 5 būvnormatīvi, kas būtu jāpārstrādā šogad ir prioritāri samainīti pret citiem, apvienojot vairākus. Izstrādāta tehniskā specifikācija iepirkumam uz ēku tehnisko prasību izstrādi un Būvju ugunsdrošības normatīvu izstrādi. Uz nedēļas beigām plānojam publicēt.

**Nolemj:** 1.Pieņemt informāciju zināšanai.

**2.Nākamajā LBP sēdē kopsavilkums par to, kas padomē gada laikā ir izdarīts, padomes locekļiem atskaitīties par uzdevumu izpildes gaitu. Nākamā LBP sēde š.g.27.oktobrī.**

Sēdi slēdz 17:40

Sēdes vadītāja E.Rožulapa

Protokolēja I.Rostoka